ดาบเจ็ดสี มณีเจ็ดแสง (2553)

ละครไทยจักรๆ วงศ์ๆ

**ดาบเจ็ดสี มณีเจ็ดแสง** เป็นละครโทรทัศน์จักรๆวงศ์ๆ ไทยที่ออกอากาศในปี พ.ศ. 2553 โดยดัดแปลงเนื้อหาจากบทประพันธ์ของ **เสรี เปรมฤทัย** โดย บุราณ เรื่องนี้ออกอากาศต่อจากละครเรื่อง ตุ๊กตาทอง กำกับการแสดงโดย คูณฉกาจ วรสิทธิ์ นำแสดงโดย กิตติวงศ์ โพธิ์ปี, วิจิตรา ฉายสุวรรณ, ฑรัญภัค เศรษฐีธร, รุ้งรดา เบญจมาธิกุล, รติพงษ์ ภู่มาลี เริ่มออกอากาศในวันที่ 27 พฤศจิกายน พ.ศ. 2553 – 10 กรกฎาคม พ.ศ. 2554 ทางช่อง สถานีโทรทัศน์สีกองทัพบก ช่อง 7 และเมื่อละครเรื่องนี้จบลง ละครเรื่องต่อไปที่ออกอากาศคือ เจ้าหญิงพิกุลทอง

## เนื้อเรื่อง

จันทรานคร เกิดทุกข์เข็ญข้าวยากหมากแพง แห้งแล้ง ประชาชนอดอยาก องค์เหนือหัวจันทราทิตย์ฝันว่ามีโครงกระดูกยักษ์มาบอกว่า ถ้าจะช่วยบ้านเมืองได้ต้องไปตามหาดาบเจ็ดสี ไกรเดชโอรสองค์โตอาสาออกไปตามหาดาบเจ็ดสี โดยตกลงว่าถ้าอีก 1 ปี ไกรเดชยังไม่กลับมา จะให้เพชรา โอรสองค์เล็ก ซึ่งเป็นฝาแฝดกันไปตามหา จนกระทั่งครบ 1 ปี ไกรเดชก็ยังไม่กลับมา เพชราจึงออกไปตามหาพี่ชายและดาบเจ็ดสี โดยมีเจ้าแก้ว มหาดเล็กคนสนิทตามไปด้วย เพชราเดินทางไปพบฤาษีฝ่ายดี 5 ตน คือ โอม สุ จิ ปุ ลิ เสกไม้เท้าวิเศษ ที่พอท่องชื่อฤาษีทั้ง 5 ก็จะกลายเป็นม้าบินได้ ถ้าท่องกลับหลัง ก็จะกลับเป็นไม้เท้าตามเดิม ไม้เท้าพูดได้ แล้วก็ให้ลูกแก้วที่อมแล้วยืดหยุ่นตัวได้ให้เจ้าแก้ว เพชรากับแก้ว หลงเข้ามาในเขตเมืองมนุษย์ครุฑา ครุฑาเทพจึงสาปทั้งสองให้กลายเป็นกวาง เพื่อกันไม่ให้ธิดาของตนผิดหวังกับพวกมนุษย์ สุวรรณมาลัยเป็นธิดาของครุฑาเทพที่เกิดจากนางมนุษย์ เพชราเห็นสุวรรณมาลัยก็หลงรัก และบอกนางว่าตนถูกบิดาของนางสาป สุวรรณมาลัยเลยหาทางแก้คำสาปให้ และหาทางเอาไม้เท้ามาคืนให้ เมื่อสุวรรณมาลัยแก้คำสาปให้เพชราและแก้วกลับเป็นมนุษย์ ก็ตกใจเพราะไม่เคยเห็นมนุษย์ผู้ชายมาก่อน เพชราเกี้ยวนาง และบอกว่าจะรอนางที่สวน แต่สุวรรณมาลัยไม่ยอมลงมาหา เพชราจึงแปลงเป็นนางกำนัลขึ้นไปหาบนตำหนัก ทั้งสองอยู่ด้วยกันหลายวันจนนางกำนัลสงสัยเลยไปบอกครุฑาเทพ ครุฑา เทพจึงจับได้ว่าเพชราลักลอบเข้าหาธิดาของตน เพชราหนีออกจากนครมนุษย์ครุฑา แต่ครุฑาเทพตามมาทันจึงต่อสู้กัน เพชราสู้ลมพายุของครุฑาเทพไม่ได้ แต่สุวรรณมาลัยมาช่วยไว้ เอาตัวแลกบินเข้าไปในพายุ ครุฑาเทพจึงต้องยอมไว้ชีวิตเพชรา และจะจัดงานอภิเษกให้ แต่เพชราขอออกไปตามหาพี่ชายและดาบเจ็ดสีก่อน ครุฑาเทพจึงยอมปล่อยไปและให้สัญญาว่าจะต้องกลับมาให้สุวรรณมาลัย เพชรา กับแก้วเดินทางต่อไป ต่อสู้กับพวกภูติปิศาจมากมาย ไปจนถึงสถานที่ที่แห้งแล้ง ไร้น้ำ ไร้อาหาร จนสุดท้ายก็สลบไป มาฟื้นอีกทีก็พบว่าตัวเองได้รับการดูแลอยู่ในเมืองประหลาด คือทั้งเมืองมีแต่ผู้หญิง แม้แต่ทหารก็เป็นผู้หญิง มีแต่จ้าวผู้ครองเมืองคนเดียวที่เป็นผู้ชาย จึงได้รู้ว่าเมืองนี้ชื่อนครเนมิน มีธิดาชื่อ วนาลี ตอนแรกวนาลีคิดว่าเพชราเป็นไกรเดชที่เคยเดินทางผ่านเมืองนี้ แต่พอดูดีๆ ก็รู้ว่าไม่ใช่ เพชราทำเจ้าชู้ใส่วนาลี วนาลีบอกว่าเพชราเหมือนคนที่ตนเคยรู้จักเมื่อประมาณ 1 ปีมาแล้ว เพชรารู้ว่าวนาลีหมายถึงไกรเดชจึงถามว่าไกรเดชอยู่ที่ไหน

## นักแสดง

**นักแสดงหลัก**

* กิตติวงศ์ โพธิ์ปี รับบท เจ้าชายเพชรา (แฝดน้อง)/ เจ้าชายไกรเดช (แฝดพี่)
* วิจิตรา ฉายสุวรรณ รับบท เจ้าหญิงสุวรรณมาลัย
* ฑรัญภัค เศรษฐีธร
* รุ้งรดา เบญจมาธิกุล รับบท พระธิดาวนาลี
* รติพงษ์ ภู่มาลี รับบท เจ้าชายอัคนี
* พศิน ศรีธรรม รับบท พญานาค
* นภิศา ป้อมเสน
* อิทธิกร ท่าจีน รับบท สิงห์
* ภคมน เจริญวโรดม รับบท เจ้าหญิงอมราวดี

**เมืองจันทรานคร**

* ... รับบท กษัตริย์จันทราทิตย์
* ไชยวัฒน์ ฉิมบรรเลง รับบท ปุโรหิต
* เติมมงคล หวังในธรรม รับบท เจ้าแก้ว

**นครมนุษย์ครุฑา**

* วรพรต ชะเอม รับบท ครุฑาเทพ

**นักแสดงสมทบ**

* มานพ อัศวเทพ รับบท พระฤๅษีโอม
* หนุ่ม มาวิน รับบท พระฤๅษีสุ
* ธีระศักดิ์ ดวงสุวรรณ รับบท พระฤๅษีจิ
* ไกรสีห์ แก้ววิมล รับบท พระฤๅษีปุ
* สุรพล ไพรวัลย์ รับบท พระฤๅษีลิ
* กรุณา มอริส รับบท นางยักษ์
* ครรชิต ขวัญประชา
* สิริยา นฤนาท
* ฤทธิ์ ลือชา
* ปนัดดา โกมารทัต
* ยุพข่าน ดัสกร
* ปรีชา เกตุคำ
* สรนันท์ ร. เอกวัฒน์
* คำรณ บริสุทธิ์
* ธวัชชัย สังวริบุตร
* แพท คุ้มแพรวพรรณ
* บริพันธ์ ชัยภูมิ
* ป๊อก เขี้ยวเพชร
* กิตติยา อุ้ยตระกูล
* นิตยา ปานะถึก
* ศรีนวล ขำอาจ
* กฤติยา ยอดครู
* รัตนารี ฤกษ์สำราญ